Առավոտյան ամպերի տակից ծիկրակած արևը մեզ հետաքրքիր օրվա հույս ներշնչեց ու սպասումներով լի անմիջապես անցնանք «գործի»: Իջնելով վանք՝ Գավազան Սյան արևմտյան կողմում գտնվող սեղանատան գաղտնի մուտքով իջանք ձոր: Ձորը աննկարագրելի անմատչելի էր, բայց դա չէր, որ վախեցնում էր, այլ այն, որ գետինը խոնավ էր ու սղալու հավանականությունը հավասար էր գահավիժմանը դեպի ձոր: Բացի այն, որ մենք պետք է ապահովեինք մեր անձնական անվտանգությունը` մեր հետ ունեինք մեծ թվով տեսա-լուսանկարչական տեխնիկա` իրենց օժանդակ սարքավորումներով: Չէ՞ որ մեր նպատակը Տաթևի գաղտնիքների մասին տեսանյութ պատրաստելն էր: